บอร์ด KBANK ไฟเขียว ตั้งบ.ลูก “เงินให้ใจ” ลุยสินเชื่อรถยนต์
บอร์ด KBANK ไฟเขียว จัดตั้งบริษัท "เงินให้ใจ" ถือหุ้นเต็ม 100% ลุยสินเชื่อทะเบียนรถ สินเชื่อจำนำรถ และสินเชื่อเช่าซื้อรถยนต์ โดยทะเบียนจัดตั้งแล้วเสร็จเมื่อวันที่ 24 เมษายน 2566
บอร์ด KBANK ไฟเขียว จัดตั้งบริษัท เงินให้ใจ จำกัด ถือหุ้นเต็ม 100% ลุยสินเชื่อทะเบียนรถ สินเชื่อจำนำรถ และสินเชื่อเช่าซื้อรถยนต์ โดยทะเบียนจัดตั้งแล้วเสร็จเมื่อวันที่ 24 เมษายน 2566
24 เม.ย. 2566

ธนาคารกสิกรไทย จำกัด (มหาชน) หรือ KBANK แจ้งข้อมูลผ่านตลาดหลักทรัพย์ว่า บริษัทมีมติเห็นชอบจัดตั้ง “บริษัท เงินให้ใจ จำกัด” โดยประกอบธุรกิจเกี่ยวกับสินเชื่อส่วนบุคคล ภายใต้การกำกับประเภทสินเชื่อที่มีทะเบียนรถเป็นประกัน สินเชื่อที่มีรถเป็นหลักประกัน และสินเชื่อเช่าซื้อรถยนต์
ทั้งนี้ บริษัท เงินให้ใจ จำกัด ซึ่งถือหุ้นโดย บริษัท กสิกร อินเวสเจอร์ จำกัด ถือหุ้นในสัดส่วน 100% บริษัทดังกล่าว ได้รับอนุญาตจากธนาคารแห่งประเทศไทย (ธปท.) ให้อยู่ภายใต้ธุรกิจทางการเงินธนาคารกสิกรไทยแล้ว เมื่อวันที่ 29 กันยายน 2565 และได้จดทะเบียนจัดตั้งแล้วเสร็จเมื่อวันที่ 24 เมษายน 2566